מפקד המתקן הוא קצין בדרגת סגן אלוף.
בסוף שנות ה-80 ובשנות ה-90 שימש מתקן אדם כבסיס הטירונות של כל היחידות המיוחדות: סיירת מטכ"ל, שלדג, שייטת 13, 669, מורן, מגלן, שמשון, דובדבן, דוכיפת, חרמ"ש וקורס חובלים. במתקן בוצעו האימונים לחטיפתו של שייח' עובייד.
בעבר שימש הבסיס כבסיס הטירונות של גדודי חטיבת החי"ר כפיר, וזאת גם לפני הקמת החטיבה באופן רשמי ב-2006. כמו כן, שימש כבסיס הטירונות של גדוד קרקל, תוכנית תלפיות, וגדוד הנח"ל החרדי. כיום המתקן כפוף לפיקוד "מרהו"ם - מרכז הטסה והכשרות מיוחדות" ומשמש כמשכנם של יחידת הלוט"ר ויחידת הכלבנים עוקץ.
באוקטובר 2008 מונה סגן אלוף אריאל בן דיין למפקד המתקן.
ביולי 2014 נחשף כי נערכה במתקן חגיגה בת מצווה לבתו של תורם וכי חיילים מיחידת הלוט"ר ומיחידת עוקץ הציגו באירוע את יכולותיהם המבצעיות על מנת לשעשע את האורחים. בעקבות החשיפה ערך האלוף גיא צור, מפקד זרוע היבשה, תחקיר בנושא וקבע כי אלוף משנה אריאל בן דיין, הממונה על מפקד המתקן, יישפט עקב כך על ידי קצין חי"ר וצנחנים ראשי, יהודה פוקס. בנוסף, הוחלט על הקמת ועדה בראשותו של תת-אלוף חגי מרדכי שתגבש נהלים למקרים דומים בעתיד.
‫מאי רש, ‏סוגרים את הקרב בכדור הראשון: הצלפים הכי טובים בצה"ל חושפים את סודות המקצוע, באתר ‏mako‏‏, ‏4 ביולי 2013‏‬.
‫אמיר בוחבוט‏, הצצה אל מאחורי הקלעים של אליפות צה"ל לצלפים, באתר וואלה! NEWS‏, 29 ביוני 2013‬.
↑ שוקי שדה וגילי כהן, בעקבות חגיגת הבת מצווה במתקן אדם: קצין בדרגת אל"מ נשפט, באתר TheMarker‏, 3 ביולי 2014.
אוחזר מתוך "https://www.hamichlol.org.il/w/index.php?title=מתקן_אדם&oldid=449138"